Številka: 90015-4/2018-3

Datum: 8. 10. 2018

## OSNUTEK ZAPISNIKA

23. seje Odbora za stanovanjsko politiko (v nadaljevanju: Odbor), ki je bila v sredo 3. oktobra 2018.

Seja je potekala v Rdeči dvorani, Mestna hiša, Mestni trg 1, Ljubljana.

Sejo je vodil predsednik odbora Anton Kastelic.

Na seji so bili navzoči članice in člani odbora (v nadaljevanju: člani):

Anton Kastelic, Nataša Sax, Irena Kuntarič Hribar, Martina Kajzer, Bruna Antauer in Emilija Mitrović Miloš.

Seje so se opravičili: Iztok Kordiš

Na seji so bili navzoči tudi:

Irena Nelec iz JSS MOL in Boris Kaučič iz MOL (SODMS).

Seja se je pričela ob 17.10 uri ob navzočnosti 6 članov.

S sklicem seje so člani prejeli predlog dnevnega reda 23. seje Odbora:

1. **Potrditev zapisnika 22. seje Odbora za stanovanjsko politiko**
2. **Poročilo o izvrševanju proračuna Mestne občine Ljubljana za leto 2018 za obdobje od 1. 1. do 30. 6. 2018**
3. **Predlog Odloka o rebalansu proračuna Mestne občine Ljubljana za leto 2018**
4. **Razno**

O dnevnem redu ni razpravljal nihče, zato je predsednik dal na glasovanje:

**PREDLOG SKLEPA:**

**Odbor za stanovanjsko politiko sprejme predlog dnevnega reda 23. seje Odbora.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je vprašal navzoče člane in članice ali je kakšna pripomba na vsebino zapisnika 22. seje odbora. Prisotni niso podali nobenih pripomb na zapisnika. Nato je predsednik dal na glasovanje naslednji sklep:

**PREDLOG SKLEPA:**

**Potrdi se zapisnik 22. seje Odbora za stanovanjsko politiko.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2 + 3**

Predsednik je predlagal da se točki 2, 3, obravnavata skupaj in se nato ločene sprejme sklepe. Prisotni so se s predlogom strinjali.

Pri obeh točkah je poročala sodelavka JSS MOL, ga. Irena Nelec: poročilo o izvrševanju proračuna Mestne občine Ljubljana za leto 2018 za obdobje od 1. 1. do 30. 6. 2018 in predlog Odloka o rebalansu proračuna Mestne občine Ljubljana za leto 2018

Predstavila je delovanje sklada JSS MOL v letu 2018, izrazila zadovoljstvo z letom 2018, spregovorila o drobnih spremembah v rebalansu proračuna MOL za leto 2018, o projektu Kunaverjeva 12, Hladilniška, Knobleharjeva, Gerbičeva, Vodnikova, o višini subvencijah (tržnih), o večji porabi subvencij, o prejetih EU sredstvih o energetski varčnosti, investicijske transferje, kapitalske prihodke, stanje na področju stvarnega premoženja, o ponudnikih na razpisih o dokapitalizaciji JSS MOL v višini 5 mio €, o dodeljevanju stanovanj, o stanovanjih za mlade, o zadružništvu in razpisu – dodeljevanje stanovanj, o tekočih projektih Rakova jelša, Zalog, Brdo.

Razpravljali so: Anton Kastelic, Nataša Sax, Irena Nelec.

Razprava je potekala o pojavljanju problemov med najemniki stanovanj v Savskem naselju (samske sobe) – Knobleharjeva. Omenila je subvencije JSS MOL ter terjatve. Ga. Irena Nelec je podala informacijo o poteku zadružništva in o tržnih subvencijah v JSS MOL.

Predsednik je dal na glasovanje naslednja dva sklepa:

**PREDLOG SKLEPA:**

**Odbor za stanovanjsko politiko je obravnaval Poročilo o izvrševanju proračuna Mestne občine Ljubljana za leto 2018 za obdobje od 1. 1. do 30. 6. 2018 na področju stanovanjske politike in predlaga Odboru za finance, da ga sprejme.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

In

**PREDLOG SKLEPA:**

**Odbor za stanovanjsko politiko je obravnaval predlog Odloka o rebalansu proračuna Mestne občine Ljubljana za leto 2018 na področju stanovanjske politike in predlaga Odboru za finance, da ga sprejme.**

Navzočih je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Razpravljali so: Anton Kastelic, Nataša Sax, Irena Kuntarič Hribar, Martina Kajzer, Bruna Antauer in Emilija Mitrović Miloš, Irena Nelec in Boris Kaučič.

Razprava je potekala o bližajočih se lokalnih volitvah v MOL.

Seja je bila končana ob 18.30 uri.

|  |  |
| --- | --- |
| Zapisal:  Boris Kaučič  Višji svetovalec II | Anton KASTELIC  Predsednik |